PRODA

Ballett
2023-09-04 10:30 - 12:00, 2023-09-08 10:30 - 12:00 (Europe/Oslo) | PRODA Oslo, Marstrandgata 8, Oslo, Norge
med Camilla Spidsøe
Beskrivelse av klasse:
Min karriere som danser er ekstremt variert og med store kontraster. Hovedfokus er på ballett som min mest brukte teknikk og treningsform , men sterkt påvirket av min egen personlige stil og signatur som er en fusion av alt jeg har gjort. Selv om jeg har ballett som hoved trening , er det stort sett moderne dans / samtids dans jeg utfører på scenen.
Fra livet som danser i Carte Blanche i Bergen til å være solist i operaen har det gitt meg så mye erfaring i bevegelses mønster og mine ballettklasser er inspirert av hvordan jeg selv danser på scenen og samtidig med små element av yoga som sniker seg inn mellom øvelser.
Jeg er opptatt av at vi hele tiden får bevege overkropp og armer like mye som bena og fokuserer på hvor langt vår kropp kan gå i forskjellige små og store vinkler og sirkler med våre ledd. For meg er all dans en helhets opplevelse og tilstedeværelse, hvor jeg inspirerer til å finne kraften og lidenskapen inni oss for så å la det sitre ut av kroppen. Jeg er også nøye med at alle er vi forskjellige i vår fysikk, og at i stedet for å prøve å kopiere en satt teknikk, så finner vi vår egen personlige måte å utføre teknikken og bevegelsene. Profesjonelle klasser er spesielt inspirerende for meg , da jeg kan dele direkte mine erfaringer med dere som også har mye kunnskap. Jeg vil si at klassene mine er veldig fysiske og organiske i sin oppbygging slik at kroppen vår blir åpen og sterk.

House
2023-09-05 10:30 - 12:00
med Jens Jeffry Trinidad
Klassebeskrivelse:
I klassen vil jeg fokusere på grunnprinsipper i house dance, samtidig som vi utforsker teknikker og kvaliteter. Vi leter etter en egen og/eller felles groove eller sving som kan generere i egen utforskning og praksis.

Foto: Signe Fuglested Luksengard

Ballett workshop
2023-09-06 10:00 - 12:00
med Camilla Spidsøe
Beskrivelse av workshop:
I workshopen varmer vi opp med ballett-barre, og går så inn i å lære en av mine soloer som fortsatt er aktuell og som jeg nylig danser på scenen.
I soloarbeidet fokuserer jeg på hvordan gå inn i det emosjonelle og dansetekniske på samme tid. Dynamikk og energiskift, minimale detaljerte bevegelser over i større utslag. Tilstedeværelse i studio som om vi var i en situasjon på scenen.
Jeg ønsker å dele hvordan jeg hele tiden jobber helhetlig, at kropp og tanker sender ut energien i dansen sammen. Ofte sier jeg at hver celle i kroppen er aktiv hele tiden både i det myke og det kraftfulle.
Foto:
«And Carolyn» – koreografi Alan Lucien Øien
Fotograf: Anne Sylvie Bonnet

i prosess "Shout"
2023-09-07 10:30 - 12:00
med Jens Jeffry Trinidad
«Shout» er en solo forestilling i samarbeid med musiker Marcus Amadeus. I dette prosjektet utforsker vi hvordan musikk, lyd og vibrasjoner påvirker og former kroppen. Vi sporer og mimrer i musikk eller lyd som har satt sine preg i våres kunstneriske praksiser. Prosjektet er interessert i hvordan disse aktiverer, forflytter, klumper, vrir og surrer seg i kroppen(e) og rommet, gjennom ritualer, «chanting», «praise-break» og «dance offs».
I «prosess» deler jeg metoder, materiale og tanker som jeg bruker i arbeidet mitt. Vi veksler mellom å observere og bli observert.
Forestillingen har premiere i November på Scenehuset.

Foto: Sindre Vik

Musikaldans
2023-09-08 09:00 - 10:30
Miguel-Angel Fernandez
Beskrivelse av klasse:
Miguel sine klasser baserer seg på jazzteknikk og uttrykk sterkt inspirert av filmmusikk. Disse klassene vil bestå av teknisk oppvarming og kombinasjon/koreografiarbeid med ulike uttrykksformer og sjangre innen jazz med fokus på teknikk og scenisk uttrykk.
Foto: Camilla Sommer

Klassene i musikaldans på PRODA er støttet av Musikkteaterforum i Creo.
